Gerrymandering

Begrepet stammer fra 1812 da Elbridge Gerry, daværende guvernør i Massachusetts i USA, satte sammen et valgdistrikt som ifølge datidens journalister lignet et fabeldyr, nærmere bestemt en salamander.

Gerrymandering kan gjøres ved å isolere forskjellige områder, regioner, byer eller bydeler der ett partis velgere samles i så få valgkretser som mulig, der de har stort flertall, mens det andre partiet har et knapt flertall i mange valgkretser. 

I USA og Kuwait har gerrymandering vært gjort ved flere valg, i USA først og fremst i kampen om kontroll over Representantenes hus. Gerrymandering er ikke ulovlig i USA, men det er lovstridig å gjøre det på grunnlag for eksempel av rasesammensetning. Slik ulovlig gerrymandering har skjedd i Virginia og Florida.politiken.dk (8. oktober 2014): Racestrid: Domstol i USA erklærer valgdistrikt ulovligt, 17. november 2015.
Gerrymandering i Texas i 2025
Texas har endret valgdistriktene sine hvert tiår siden 1960-tallet. I Oktober 2021 ble kartet endret for det kommende tiåret. Antall republikanske stemmer i Texas har falt, mens antall kongressrepresentanter har økt. Sommeren 2025 så det ut som om neste valg kunne gå dårlig for republikanerne, og Donald Trumps regjering la press på republikanske politikere for å endre valgdistriktene for slik å sikre flere egne representanter. Et forslag man antok ville gi 5 ekstra republikanske representanter ble lagt frem, og opposisjonen reagerte med sinne. Norske kommentatorer kalte utspillet "maktmisbruk" og "helt Texas". 

Som respons truet Gavin Newsom med å gjøre tilsvarende gerrymandering i California. Representantene for det demokratiske partiet i Texas valgte å reise fra staten for slik å forhindre at 2/3 er tilstede som kreves for å gjøre lovvedtak. Ettersom en stat i USA ikke kan gjøre vedtak i andre stater ble FBI bedt om å finne de manglende politikerne. FBI-direktør Kash Patel skal ha godtat forespørselen. De gjenværende medlemmene vedtok dagbøter samt å be om arrestordre på de manglende politikerne. 

Opposisjonen returnerte etter 18 dager, og 20. august ble nye valgdistrikter vedtatt der alle republikanerne stemte for mens alle demokratene stemte mot.

 Se også 
 Valgfusk
 Valgkrets

 Referanser 

 Eksterne lenker 


Kategori:Politikk
Kategori:Valg
Kategori:Valgterminologi